Predkladacia správa

Na  zabezpečenie  bezpečnostných opatrení v súvislosti s konaním Majstrovstiev sveta 
v ľadovom hokeji 2011 v Bratislave a v Košiciach v dňoch 29.  apríla až 15. mája 2011 sa predkladá na rokovanie vlády Slovenskej republiky návrh na vyčlenenie príslušníkov ozbrojených síl Slovenskej republiky a príslušného materiálno-technického vybavenia v súvislosti so zabezpečením ochrany verejného poriadku a vedenia boja proti prípadným útokom terorizmu.
Vyčlenených príslušníkov ozbrojených síl Slovenskej republiky a príslušné materiálno-technické vybavenie bude možné využiť na základe potrieb vyplývajúcich z bezpečnostnej situácie počas konania majstrovstiev sveta len v prípade, ak na to nebudú postačovať sily 
a prostriedky Policajného zboru a po vzájomnej dohode ministra vnútra Slovenskej republiky a ministra obrany Slovenskej republiky.
Materiál sa predkladá na rokovanie vlády Slovenskej republiky po zapracovaní pripomienok z  pripomienkového konania bez rozporov.